
Regulament
privind aprobarea Regulamentului pentru acordarea de premii/recompense financiare/materiale elevilor care au obținut rezultate deosebite ( premiul I, II, III și mentiune) la faza județeană, națională, internațională a olimpiadelor școlare/concursurilor/competiilor sportive, artistice, culturale



1. Dispoziții generale
Prezentul regulament stabileste condițiile, criteriile și procedura de acordare a premiilor și recompenselor financiare sau materiale elevilor din comuna Mera care se remarcă prin rezultate deosebite în domeniul educațional și sportiv, cultural, artistic.
Prin acordarea acestor premii se urmărește recunoașterea și susținerea performanței, a meritului și a implicării elevilor care contribuie la promovarea imaginii comunei Mera prin rezultatele obținute la competiții, concursuri și alte activități relevante.
2. Cadrul legal
      Regulamentul a fost intocmit in conformitate cu prevederile:
a) Ordinul 4183/2022 pentru aprobarea Regulamentului-cadru de organizare si functionare a unitatilor de învățământ preuniversitar
b) Legii nr. 1/2011 a educatiei nationale, cu modificarile si completarile ulterioare;
c) Art. 7, litera v si art. 13 din Ordinul nr. 4742/2016 pentru aprobarea Statutului elevului, cu modificarile si completarile ulterioare
d) Art. 129, alin. 1, alin.2, litera d) si alin. 7 litera a) din Ordonanta de Urgenta nr. 57/2019 privind Codul Administrativ, cu modificarile si completarile ulterioare;
3. Domeniul si criteriile de acordare a recompenselor:
În baza prezentului regulament, Primaria Mera va premia o data pe an elevii din Comuna Mera, care au obținut rezultate deosebite ( locul I, II, III si mentiune) la la faza județeană, națională, internațională a olimpiadelor școlare/concursurilor/competiilor sportive, artistice, culturale in baza listei nominale, cuprinzand informații referitoare la datele de identificare, cu indicarea reprezentanților legali ai acestora, precum și rezultatele obținute. Valoarea și plata premiilor / recompenselor financiare:
 
a) Olimpiade, concursuri/ competitii judetene: 
· Locul I – 600 lei
· Locul II – 400 lei
· Locul III – 300 lei
· Mentiune – 200 lei

b) Olimpiade, concursuri/competitii nationale: 
· Locul I – 900 lei
· Locul II – 800 lei
· Locul III – 700 lei

c) Olimpiade, concursuri/competitii nationale:  
· Locul I -1000 lei
· Locul II – 900 lei
· Locul III – 800 lei 
Premiile/ recompensele financiare/materiale pentru elevii nominalizati, vor fi înmânate de către primarul comunei Mera împreună cu Consiliul Local al Comunei Mera. Premiile se vor acorda pe baza statelor de plata întocmite de Compartimentul financiar-contabil. 
4. Locul și perioada desfășurării premierii 
Acordarea premiilor/ recompenselor financiare/materiale elevilor va avea loc intr-un cadru festiv, ori la festivitatea organizată la sfârșitul fiecărui an școlar. 
5. Dispoziții finale
Niciun elev nu poate fi discriminat sau avantajat cu privire la acordarea premiului financiar sau material pe criterii de sex, naționalitate, religie și rasă.
Cheltuielile privind acordarea premiilor/recompenselor financiare/materiale vor fi suportate anual din bugetul local al comunei Mera.
Prevederile prezentului regulament se aplică începând cu data de 01 iulie 2026 și va fi adus la cunoștință publică pri afișare pe pagina de internet a instituției. 

           Primar, 
Vasilache Florin-Jan                                                                     Secretar general delegat, 
                                                                                                               Cornea Maricica



Presedinte de sedinta, 
Plop Gheorghe

